**PROJEKTITOETUSE TAOTLUS**

|  |  |
| --- | --- |
| **Taotleja nimi** | Sihtasutus Eesti Ajaloomuuseum |
| **Projekti nimetus** | Kaitsetahte tugevdamine Azovstali võitlejate kangelasliku kogemuse jagamise kaudu |
| **Projektitaotluse eesmärk**  *Määratlege konkursi eesmärk või eesmärgid, millele taotlus vastab (kehtestatud kaitseministri 13.03.2024 käskkirjaga nr 38; vt Kaitseministeeriumi toetuste* [*veebilehelt*](https://www.kaitseministeerium.ee/et/eesmargid-tegevused/laiapohjaline-riigikaitse/toetused-riigikaitselistele-projektidele)*)* | 1. Elanikkonna vastupanuvõime tõstmine valeinformatsiooni suhtes 2. Ajateenistuse populariseerimine noortele 3. Ettevõtete ja tööandjate valmiduse tõstmine toetamaks reservväelaste osalemist õppekogunemistel |
| **Projekti üldmaksumus** | 158 384€ |
| **sh taotletav summa** | 50 000€ |
| **sh omafinantseering** | 10 000€ |
| **sh kaasfinantseering** | 98 384€ |
| **Projekti toimumise aeg** | 01.01.2025-31.10.2024 |
| **Toetuse kasutamise periood** | 01.01.2025-30.11.2025 |

**TAOTLEJA ANDMED**

|  |  |
| --- | --- |
| **Juriidiline nimetus** | Sihtasutus Eesti Ajaloomuuseum |
| **Registrikood** | 90014603 |
| **Postiaadress** | Harju maakond, Tallinn, Kesklinna linnaosa, Pirita tee 56, 12011 |
| **E-post** | [info@ajaloomuuseum.ee](mailto:info@ajaloomuuseum.ee) |
| **Telefon** | +372 696 8660 |
| **Kodulehekülje aadress** | https://ajaloomuuseum.ee/ |
| **Käibemaksukohustuslase number** | EE102133561 |
| **Taotleja põhikirjalised tegevused** | Sihtasutuse eesmärk on oma vara valitsemise ja kasutamise kaudu koguda, säilitada, uurida ja vahendada Eesti rahva, maa ja riigi ajalooga ning teatri, muusika ja filmipärandiga seotud kultuuripärandit hariduslikel, teaduslikel ja elamuslikel eesmärkidel. |
| Pangakonto andmed | |
| **Panga nimetus** | SEB pank |
| **Kontoomaniku nimi** | Rahandusministeerium |
| **Pangakonto number (IBAN)** | EE891010220034796011 |
| **Viitenumber** (vajadusel) | 3500082127 |
| **SWIFT kood** (vajadusel) | EE102133561 |
| Kontaktisikute andmed | |
| **Allkirjaõigusliku isiku nimi** | Jaanus Rohumaa |
| **E-post** | Jaanus.Rohumaa@ajaloomuuseum.ee |
| **Telefon** | 696 86 05 |
| **Projektijuhi/kontaktisiku nimi** | Jaanus Rohumaa |
| **E-post** | [jaanus.rohumaa@ajaloomuuseum.ee](mailto:jaanus.rohumaa@ajaloomuuseum.ee) |
| **Telefon** | 57501023 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk**  *Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | Projekti eesmärk on tõsta Eesti ühiskonna kaitsetahet ja riigikaitselist teadlikkust, esitades Ukraina Mariupoli Azovstali tehase kaitsmise lugu, mis sümboliseerib vastupanu ja inimväärikuse hoidmise universaalseid väärtusi. Näitus toetab riigikaitselist teadlikkust, pakkudes visuaalselt ja sisuliselt mõjusaid õppetunde vastupidavusest, desinformatsiooni äratundmisest ja kriitilise mõtlemise arendamisest, mis on olulised kaasaegses infosõja keskkonnas. |
| **Projekti lühikokkuvõte**  *Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | Näituseprojekt on heategevuslik algatus, mille eesmärk on tõsta teadlikkust Ukraina kangelaslikust vastupanust Mariupolis ja tugevdada Eesti kaitsetahet ning sotsiaalset sidusust. Näitus keskendub Mariupoli Azovstali tehase kaitsjate lugudele, mis annavad inimliku mõõtme sõja traagikale ja rõhutavad, et kaitsetahe on universaalne väärtus. Näituse vajalikkusest ja olulisusest annab aimu seegi, et paari nädalaga liitusid projektiga pro bono kaks Eesti tipptegijat - Koko arhitektid ja Agenda PR, samuti andis Krulli kvartal tasuta ruumid näituse toimumise ajaks.  See visualiseerib ehedalt kodanikutunnet ja on ka näituse Eestisse toomine on initsieeritud kodanikuaktivismist, millega Eesti Ajaloomuuseumil on rõõm kaasa minna, kuna näitus täidab muuseumi arengukavast lähtuvaid eesmärke ning aitab ühtlasi panustada Ukraina mälumaastiku püsivusse sõja olukorras läbi annetuse, mis näituse piletimüügist koguneb.  Näituse raames saavad külastajad osa unikaalsest visuaalist, sealhulgas Dmytro Kozatskyi kuulsatest fotodest ning Andrii Shostaki seinamaalist, samuti isiklikke esemeid koos lugudega, mis pärit langenud võitlejatelt. Näituse on väljas 12 langenu esemed ja lood, näituse avamisele kutsume ka kõigi nende lähedased, mis suurendab näituse mõju veelgi.  Samuti toome väljapanekuga fookusesse infosõja ja desinforamtsoonikampaaniate temaatika, mille puhul Azovstali lahing on värvikas näide. Oskus mõista ja ära tunda väärinfot ja süsteemseid infooperatsioone on kaasaegses ühiskonnas toimimiseks hädavajalik.  Projekti sotsiaalne ja kultuuriline mõju on laiaulatuslik, edendades Eesti ühiskonna lõimumist ja riigikaitset. Näitus on oluline panus Eesti ühiskonna tugevdamisse, pakkudes hariduslikku programmi kooligruppidele ning kaasates kohalikke vabatahtlikke ja annetuskampaaniaid.  Näitus avatakse 16. mail 2025. kui möödub kolm aastat Mariupoli linna ja Azovstali tehase langemisest ning võitlejate vangistamisest (paljud neist on seejuures endiselt sõjavangis) ning jääb avatuks oktoobri alguseni 2025. Projekti raames on plaanis viia näitust ka teistesse Euroopa riikidesse, et levitada Ukraina vastupanu sümboli lugu laiemalt.  Näitus Ukraina Riiklikus Ajaloomuuseumis: https://www.youtube.com/watch?v=9jFEsiHSPHw |
| **Projekti toimumise koht/piirkond** | Tallinn, Krulli kvartal |
| **Projekti sihtrühm**  *Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | **Ajateenijad**: Näitust külastavad näituse ajal ajateenistuse läbijad.  **Kooliõpilased**: Alates 8. klassist kuni keskkooli lõpuni, sihtrühm hõlmab Tallinna ja Harjumaa koole, nii eesti kui vene õppekeelega koole.  **Kohalikud elanikud**: Tallinna ja Eesti laiem elanikkond, nii eesti kui muukeelne.  **Ukraina** sõjapõgenikud Eestis.  **Turistid**: Prognoositud väliskülastajate osakaal on 15%. |
| **Projekti tegevused ja ajakava**  *Kirjeldage tegevusi, mida tehakse projekti elluviimiseks ning millises ajalises plaanis.* |  |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | **Jaanuar**  Esemete transpordi organiseerimise algul Ukrainas.  **Jaanuar-veebruar 2025**  Ruumi projekteerimine – koostöös kuraatori, sisearhitekti, loovjuhi, eestindajaga valmib näituse põhiprojekt, mille põhjal saab näituse üles ehitada.  **Jaanuar 2025**  Sisutekstide eestindamine  **Jaanuar-veebruar 2025**  Kommunikatsioonisõnumite välja töötamine  **Jaanuar-veebruar 2025**  Turundusplaani koostamine  **Veebruar 2025**  Sisutekstide toimetamine ja tõlkimine inglise ja ukraina keelde  **Veebruar-märts 2025**  Näituse ja näituse turundusmaterjalide graafiline kujundamine  **Aprill 2025**  Külastusjuhtide värbamine, koolitamine  **Aprill 2025**  Näitusel eksponeeritavate esemete transport Ukrainast  **Mai 2025**  Turunduskampaania esimene faas  **24.04-10.05.2025**  Näituse püstitus. Seinte ja valgustuse ehitus, kleebiste paigaldus, vitriinide ja esemete paigaldus, tuleohutussüsteemi paigaldus, valgustuse paigaldus.  **16.05**  Näituse avamine Mariupoli linna ja Azovstali tehase langemise kolmandal aastapäeval  **September 2025**  Turunduskampaania teine faas.  **Oktoober 2025**  Näituse sulgemine Eestis ja deinstallatsioon  **November 2025**  Näituse edasi viimine Euroopa partnerite juurde (läbirääkimised pooleli) |
| **Projekti või tegevuste elluviijate nimed ja nende lühitutvustus** | **Eesti Ajaloomuuseum** - projekti juhtpartner Eestis, sh Ukraina Riikliku Ajaloomuuseumi lepinguline partner Eestis. Projektis osalevad muuseumi juht Jaanus Rohumaa ja peavarahoidja Ann Aaresild.  **Eesti Sõjamuuseum - Kindral Laidoneri muuseum** – üks projekti partneritest Eestis. Projektis osalevad muuseumi juht Hellar Lill, strateegianõunik Patrick Rang ning nõunik Madis Mikko..  **Linda Lainvoo** – idee algataja. Mäluasutuste kriisi ja riskihindamise ekspert, varasem Muinsuskaitseameti direktori kt. Projektis viib ellu suhtlust Ukraina Riikliku Ajaloomuuseumiga ning aitab leida partnereid-toetajaid. Panustab projekti pro bono.  **Ukraina Riiklik Ajaloomuuseum** – näituse Ukraina poolne partner, kus näitus on hetkel avatud.  **Krulli kvartal** – projekti suurtoetaja ja -partner. Panustab projekti näituseruumide pro bono andmise ja nende korrastamisega.  **Koko arhitektid** – Eesti juhtivaid arhitektuuribüroosid. Koostab näituse ruumikujunduse. Sisearhitekt Liis Lindvere, loovjuht Andrus Kõresaar. Panustab projekti pro bono.  **Agenda PR** – näituse kommunikatsioonipartner. Kuna näitus võib kaasa tuua Venemaa propagandarünnaku, on näituse meeskonda kaasatud kommunikatsioonipartner sõnumite proaktiivseks edastamiseks. Panustab projekti pro bono.  **Sander Jürisson** - näituse püstitamise projektijuht. Töötanud okupatsioonide ja vabaduse muuseumi Vabamu ning Eesti Meremuuseumi juhtkondades. |
| **Meediaplaan**  *Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | Projekti tutvustatakse Eesti suuremates meediaväljaannetes, sealhulgas ajalehed, raadio ja televisioon. Sõlmitud on kokkulepe näituse kajastamiseks ETV saates Pealtnägija, fookusega näituse avamisel osalevatel hukkunud võitlejate naistel. Lisaks töötame meediapartneri leidmisega (Postimees või Delfi).  Digitaalkampaania suunatakse sotsiaalmeedia kanalitesse (Facebook, Instagram) ning plaanis on mõjus tänavakampaania. |
| **Lisateave**  *Täita juhul, kui on täiendavaid andmeid, mis on vajalikud projekti sisukuse hindamiseks.* |  |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

|  |  |
| --- | --- |
| **Koostööpartneri nimi** | Eesti Sõjamuuseum - Kindral Laidoneri Muuseum |
| **Kodulehekülje aadress** | https://esm.ee/et |
| **Ülesanne projektis** | Partner näituse teostamisel |
| **Koostööpartneri nimi** | Koko Arhitektid |
| **Kodulehekülje aadress** | https://koko.ee/ |
| **Ülesanne projektis** | Näituseala kujunduse teostus |
| **Koostööpartneri nimi** | Agenda PR |
| **Kodulehekülje aadress** | https://agendapr.ee/ |
| **Ülesanne projektis** | Kommunikatsioonipartner sõnumi seadmisel ning võimalike Venemaa poolsete propaganda sõnumite tõrjumisel |
| **Koostööpartneri nimi** | Ukraina Riiklik Ajaloomuuseum |
| **Kodulehekülje aadress** | https://nmiu.org/en |
| **Ülesanne projektis** | Näituse Ukraina poolne partner, näituse koostaja. |
| **Koostööpartneri nimi** | St Galleni Ülikooliga Šveitsis |
| **Kodulehekülje aadress** | <https://www.unisg.ch/en/> |
| **Ülesanne projektis** | Tõenäoline näituse esitleja pärast Tallinna |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused**  *Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse*  *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | **Kaitsetahte tugevdamine ja ühiskondlik vastupanuvõime**  Näitus loob sügava emotsionaalse sideme, esitades Ukraina vastupanu kangelaste lugusid. See aitab tõsta teadlikkust universaalsete väärtuste, nagu väärikus ja vabadus, kaitsmisest ning inspireerib külastajaid mõtlema oma rollist riigikaitse ja julgeoleku tagamisel.  Projekti kaudu edendatakse kaitsetahet erinevates sihtrühmades, eriti noorte, ajateenijate ja kohaliku elanikkonna seas.  **Riigikaitseline teadlikkus ja kriitilise mõtlemise arendamine**  Näituse fookus desinformatsiooni ja infosõja teemadel võimaldab külastajatel õppida, kuidas ära tunda valeinfot ning mõista infosõja strateegiaid. Need oskused on olulised tänapäevases hübriidohtude ja kübersõja keskkonnas.  Haridusprogrammide kaudu kaasatakse vähemalt 1 000 kooliõpilast ja ajateenijat, kes saavad praktilise arusaama infosõja ja desinformatsiooni mehhanismidest.  **Rahvusvahelise koostöö tugevdamine**  Projekt tugevdab Eesti ja Ukraina vahelisi kultuurilisi ja strateegilisi sidemeid, aidates kaasa kahe riigi koostööle riigikaitseliste ja humanitaarsete eesmärkide saavutamisel.  Näituse rahvusvaheline mõõde võimaldab laiendada Eesti mõjuvaldkonda, viies projekti edasi teistesse Euroopa riikidesse.  **Elanikkonna integreerimine ja kaasamine**  Näitus suurendab sidusust Eesti erinevate elanikkonna rühmade vahel, pakkudes ühiskondlikku platvormi, kus arutleda väärtuste ja riigikaitse teemadel.  Eriti olulist tähelepanu pööratakse Ukraina sõjapõgenike kaasamisele, luues neile võimaluse jagada oma lugusid ja osaleda haridusprogrammides.  **Otsene panus riigikaitsesse**  Näituse kaudu populariseeritakse ajateenistust ja tõstetakse noorte teadlikkust riigikaitse teemadest. See aitab kasvatada kaitseväele motiveeritud järelkasvu.  Projekti käigus kogutud teadmised ja kogemused aitavad tõsta Eesti Ajaloomuuseumi ja Eesti Sõjamuuseumi suutlikkust käsitleda tundlikke teemasid riigikaitselises kontekstis. |
| **Oodatav mõju taotleja edasistele tegevustele**  *Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,*  *liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Projekti elluviimine tugevdab Eesti Ajaloomuuseumi koostöövõrgustikku, pakkudes võimalusi uutele rahvusvahelistele partnerlustele ja aidates tõsta muuseumi strateegilist võimekust kriisijuhtimise ning kultuurilise lõimumise osas. Projekti kaudu laieneb organisatsioonide pädevus tundlike teemade käsitlemisel ning kasvab organisatsioonide mainet toetav kogemus rahvusvahelise humanitaarprojekti läbiviimisel. Samuti toob see Eesti Ajaloomuuseumi külastajatele lähemale ja aitab tutvustada muuseumit ja selle tegevust laiemale avalikkusele.  Lisaks tugineb suur osa projektist kodanikuaktiivsusel ning ettevõtete vabatahtlikul tööl, pakkudes neile võimalust panustada olulisse ühiskondlikku algatusse. See on ka Eesti Ajaloomuuseumi üks arengukava strateegilisi eesmärke. Oleme läbirääkimistes ka mitme välisriigi institutsiooniga, et näituse loomine oleks jätkusuutlik ning seda saaks eksponeerida ka mujal vabas Euroopas. Esialgne kokkulepe on olemas St Galleni Ülikooliga Šveitsis. <https://www.unisg.ch/en/> |
| **Mõõdetavad tulemused**  *Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Projekti edukust mõõdame mitme näitajat kaudu. Eesmärk on jõuda vähemalt 10 000 külastajani, sh u 1000 õpilase (grupikülastus) ja ajateenijateni. Külastajate rahulolu hindame küsitluste ja tagasisidevormide abil.  Vabatahtlike ja osalevate kogukondade kaasatuse ulatust mõõdame osalejate arvuga annetuskampaaniates ja vabatahtlike tööpanusega. Projekti seireks kasutame külastajate tagasisidet, meediakajastuse jälgimist ning külastajate ja rahulolu küsitluse tulemusi, mis võimaldavad analüüsida projekti mõju Eesti ühiskonnas.  Üks oluline mõõdik on annetatav summa, mida loodame vähemalt 25 000€ kokku koguda näitusega. Teine oluline mõõdik on näituse edasi rändamine vähemalt ühte näitusepaika väljaspool Eestit. |

**TULUD**

*Tulude ja kulude koondsumma peab olema võrdne (ehk eelarve tasakaalus).*

(vajadusel lisada ridu)

|  |  |  |
| --- | --- | --- |
|  | Summa /  % kogusummast | Selgitused  (kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** | **158 384** |  |
| **Taotletav toetus Kaitseministeeriumilt** | 50 000/31.56% |  |
| **Omafinantseering** | **10 000/6.31%** |  |
| **Müügitulu** |  |  |
| **Muu tulu** |  |  |
| **Mitterahaline panus** | 10 000 |  |
| **Kaasfinantseering** | **98 384** |  |
| **Toetused Eesti kohalikelt omavalitsustelt**  *(erinevate KOVide toetused märkida nimeliselt)* | 20 000/12.63% | Tallinna linnavalitsus, sõlmitud suusõnaline kokkulepe toetuse eraldamiseks. |
| **Muud toetused**  *(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* | 50 000/31.56% | Riigikantselei, sõlmitud suusõnaline kokkulepe toetuse eraldamiseks. |
|  | 9400/5.93% | Kultuurkapital, esitatud taotlus 20.11. Vastus detsembri lõpus. |
|  | 18 984/11.99% | Muuseumide kiirendi, esitatud taotlus 15.11. Vastus jaanuari algul. |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** |  |  |  |  |
| **Personalikulud**  *(suuremate kulugruppide kaupa)* | **26377** | **16 377** | **10000** |  |
| **Kassatöötajad näituse lahti oleku ajaks** |  | 16 377 |  |  |
| **Eesti Ajaloomuuseumi meeskonna tööjõukulu projektis** |  |  | 10000 |  |
| **Majandamiskulud**  *(suuremate kulugruppide kaupa)*  *(Siin kajastatakse need tellitud tööd ja teenused ning kaupade ostud, mida makstakse FIE või firma arvete alusel, samuti litsentsitasud ja päevarahad. Sõidupiletite korral märkida kindlasti inimeste arv ning majutuskulude ja päevarahade korral inimeste ja päevade arv.)* | **132 007** | **33623** |  | **98 384** |
| **Näituse sisuloome (litsentsitasud Ukraina kunstnikele, keeletoimetus, tõlge, tekstide kohandamine Eestis eksponeerimiseks)** |  | 9481 |  |  |
| **Esemete ja inimeste (kurataator, hukkunute omakesed) transport Eestisse ja majutus Tallinnas näituse avamiseks** |  | 23700 |  |  |
| **Näituse installatsioon ja töös hoidmine (ruumi ehitus, tehnika paigaldus, deinstallatsioon projekti lõpus)** |  | 442 |  | 57684 |
| **Halduskulud (kassasüsteem, kommunaalid, WC rent, puhastusteenused, turvateenused näituse alal lahti oleku ajal)** |  |  |  | 15 700 |
| **Turundus ja üritused näitusel** |  |  |  | 25000 |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

1. **Desinformatsiooni ja infosõja riskid**

* **Risk:** Näituse teema võib vallandada sihitud desinformatsioonikampaaniaid või propagandarünnakuid, mis mõjutavad avalikkuse hoiakuid projekti suhtes.
* **Maandus:** Projekti kommunikatsiooni juhib kogenud partner Agenda PR, kes arendab ja rakendab proaktiivseid kommunikatsioonistrateegiaid. Lisaks jälgitakse aktiivselt meediakajastust ning valede väidete vastu astutakse kiire ja faktipõhise teavitustööga.

1. **Eksponaatide logistilised probleemid**

* **Risk:** Eksponaatide transport Ukrainast võib viibida või osutuda keeruliseks tänu bürokraatiale, piirangutele või julgeolekuolukorrale.
* **Maandus:** Oleme esemete transpordi protsessi Ukraina partneritega juba täna käima lükanud piisava ajalise puhvri loomiseks, lisaks töötame välja varuplaani eksponaatide asendamiseks.

1. **Finantsriski kasv finantseerimisotsuste viibimisel**

* **Risk:** Kaasfinantseerijate lõplikud otsused võivad hilineda, tekitades ajutisi rahavooprobleeme.
* **Maandus:** Taotleja tagab omafinantseeringu olemasolu ning on koostanud alternatiivse ajutise rahastamisplaani juhuks, kui osa toetusi laekub hilinemisega.

1. **Avalikkuse huvipuudus**

* **Risk:** Näituse külastajate arv ei vasta oodatule, mis võib mõjutada nii finantsilisi kui ka kommunikatiivseid eesmärke.
* **Maandus:** Planeeritud on ulatuslik turunduskampaania, mis kaasab sotsiaalmeediat, välireklaami ning meediaga suhtlust. Sihtgruppide kaasamiseks on loodud hariduslikud töötoad ning ajateenijate rühmakülastused on koordineeritud Kaitseväe toel.

1. **Kriitiline ajakava ja hilinemised**

* **Risk:** Näituse ehitustööd, materjalide kohaletoimetamine või lubade hankimine võivad hilineda, mõjutades avamise tähtaega.
* **Maandus:** Projekti ajakava on planeeritud varude ja puhvritega, et tagada kriitiliste ülesannete täitmine õigeaegselt. Lisaks on koostatud alternatiivne plaan hilinemiste puhuks.

1. **Tundlike teemade ebaõige käsitlemine**

* **Risk:** Näituse sisu või esitluse mõni aspekt võib tunduda osalejatele või avalikkusele vastuoluline või haavav.
* **Maandus:** Kõik materjalid läbivad mitmeastmelise ekspertiisi, millesse on kaasatud Ukraina ja Eesti eksperdid, et tagada tundlike teemade korrektne käsitlus.

1. **Vabatahtlike kaasamise raskused**

* **Risk:** Piisava hulga vabatahtlike leidmine või nende motiveerimine võib olla keeruline.
* **Maandus:** Vabatahtlikele pakutakse põhjalikku väljaõpet ning motivatsioonipakette, et tagada nende pühendumus ja valmisolek panustada.

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindja ees- ja perenimi** | Jaanus Rohumaa |
| **Isikukood** | 36909300333 |
| **Ametikoht** | Juhatuse liige |
| **Allkiri** | digitaalne |
| **Kuupäev** | 22.11.2024 |